Gestreepte marlyn

Die Gestreepte marlyn (Tetrapturus audax) is een van die mooiste marlyne en kom vanaf Kaapstad tot by die Mosambiekgrens voor. Die vis hou van die oopwaters en is 'n gesogte sportvis. Die Gestreepte marlyn is kleiner as die Bloumarlyn en die Swartmarlyn. In Engels staan die vis bekend as Striped marlin.

 Voorkoms 
Die marlyn het 'n stroombevaarte lyf met 'n hoë, prominente dorsale vin. Die rug is diepblou tot swart terwyl die sye silwerblou en die pens wit is. Die naald op die neus is lank en die pektorale vinne kan heeltemal terugvou. Op die sye is vertikale strepe. Die normale vangs weeg tot 100 kg en die wêreldrekord is digby die 200 kg.

 Habitat en gewoontes 
Die marlyn het altyd in klein groepies voorgekom maar weens oorbenutting loop hulle deesdae enkel. Hulle jag naby die seeoppervlak en eet pelagiese visse, maasbankers en makriel.

 Sien ook 
 Alfabetiese lys van visse
 Lys van Suider-Afrikaanse visse volgens wetenskaplike name
 Lys van varswater visfamilies
 Lys van visfamilies

 Bron 
 Top Angling Fishes of Southern Africa. Hennie Crous. 2010. 

 Eksterne skakel 
 http://fishbase.org/summary/Kajikia-audax.html

Kategorie:Beenvisse